Benvolguda companya / Benvolgut company,

Et dirigeixo aquest escrit per la teva condició d’usuari o usuària potencial del Servei de Recursos Científics i Tècnics (SRCT), a fi de sol·licitar la teva col·laboració en un assumpte que crec que et pot interessar.

L’SRCT va creixent en complexitat a mesura que el nombre de persones que l’utilitza s’incrementa. Creiem que és el moment adient per replantejar-nos i reestructurar els diferents serveis que donem, d’acord amb les vostres necessitats, els recursos disponibles i altres factors que afecten la gestió i la qualitat dels serveis.

Et volem demanar, doncs, que participis en les reunions que es faran la primera setmana de març, de dilluns a dimecres, a les 7 del vespre a l’aula 1103 de la Facultat de Química.

Rep una salutació cordial.

[signatura]

Sergi Alberich Alcalà

Coordinador del Servei

Tarragona, 4 de febrer de 2019